paragraph_text: U Hrvatskoj su sedamdesetih godina prošlog stoljeća bili vrlo popularni "Susreti jadranskih konopaša", televizijska emisija u kojoj su se natjecale ekipe jadranskih mjesta u ovom športu. Emisiju je idejno osmislio i pokrenuo Hrvoje Macanović, a vodili su ju između ostalih i Oliver Mlakar, Ljubo Jelčić i Mladen Delić. Danas se potezanje konopa najčešće prakticira kao rekreativna športska disciplina, najčešće u priobalju prigodom pučkih svečanosti i fešti.